62016TO0524(01)_INF
Uznesenie Všeobecného súdu (ôsma komora) z 29. novembra 2021 –Aresu/Komisia
(vec T‑524/16)
„Verejná služba – Úradníci – Reforma služobného poriadku z roku 2004 – Čas na cestu – Dovolenka na návštevu domova – Žaloba zjavne bez právneho základu“
1.
Žaloby úradníkov – Záujem na konaní – Žaloba o neplatnosť rozhodnutia, ktorým sa vykonáva nahradenie času na cestu pridelením zníženého počtu dní dovolenky z titulu dovolenky na návštevu domova – Automatický odchod žalobcu do dôchodku v priebehu konania – Zachovanie záujmu na konaní
(Služobný poriadok úradníkov, články 90 a 91; a príloha V článok 7)
(pozri body 27 – 29)
2.
Úradníci – Dovolenka a pracovné voľno – Riadna dovolenka – Čas na cestu – Reforma služobného poriadku – Nahradenie dovolenkou na návštevu domova – Voľná úvaha normotvorcu – Porušenie zásad rovnosti zaobchádzania, proporcionality a ochrany legitímnej dôvery – Neexistencia
(Charta základných práv Európskej únie, článok 20; Služobný poriadok úradníkov zmenený nariadením č. 1023/2013, príloha V, článok 7)
(pozri body 34 – 53, 58 – 62)
3.
Akty inštitúcií – Časová pôsobnosť – Okamžité uplatnenie nového pravidla na budúce účinky situácie, ktorá vznikla počas účinnosti starého pravidla – Prijatie nariadenia č. 1023/2013, ktorým sa mení Služobný poriadok úradníkov a Podmienky zamestnávania ostatných zamestnancov – Porušenie nadobudnutých práv – Neexistencia
(Služobný poriadok úradníkov, zmenený nariadením č. 1023/2013, príloha V, článok 7)
(pozri body 63 – 66)
Predmet veci
Návrh založený na článku 270 ZFEÚ na zrušenie rozhodnutia, ktorým sa rozhodlo, že žalobcovi už nebude od 1. januára 2014 priznávaný čas na cestu v trvaní 5 dní, na ktorý mal predtým nárok, na základe článku 7 prílohy V Služobného poriadku úradníkov Európskej únie v znení nariadenia Európskeho parlamentu a Rady č. 1023/2013 z 22. októbra 2013 (Ú. v. EÚ L 287, 2013, s. 15)
Výrok
1.
Žaloba sa zamieta.
2.
Antonio Aresu znáša svoje vlastné trovy konania a je povinný nahradiť trovy konania, ktoré vynaložila Európska komisia, vrátane trov konania o nariadení predbežného opatrenia.
3.
Európsky parlament a Rada Európskej únie znášajú každý svoje vlastné trovy konania.